Silenci a Burjassot en homenatge a Andrea Carballo Claramonte, assassinada per la seua exparella
2025-07-24

Representants de la Corporació Municipal, així com treballadors de l’Ajuntament i veïns i veïnes de Burjassot s’han concentrat aquest dimarts, a les 12h, a les portes de l’Ajuntament per a mostrar el seu rebuig i repulsa per l’assassinat de la jove Andrea Carballo Claramonte, per part de la seua exparella, convertint-se així en un dels últims casos de mort per violència de gènere de 2017. Un minut de silenci que ha servit per a simbolitzar la solidaritat i l’afecte del poble de Burjassot envers els familiars i sers estimats d’Andrea.

La Delegació del Govern per a la Violència de Gènere ha incorporat a les estadístiques de 2017 l’assassinat d’aquesta jove a Benicàssim (Castelló), el passat 23 de desembre, quan la seua exparella va estavellar el vehicle al qual la va forçar a entrar contra una gasolinera causant-li la mort en un cas que romania fins al dia d’ahir en investigació. S’eleva així a 57 el balanç mortal de la violència masclista per a l’any passat.